Gaavial

Gaavial ehk gangese gaavial (Gavialis gangeticus) on krokodilliliste seltsi gaaviali perekonna ainus tänapäeval elav (retsentne) liik. Tänapäeval veel ainult Nepalis ja India põhjaosas leiduvad asurkonnad on kriitilises seisundis ning liik on seetõttu kantud IUCNi punasesse nimestikku.iucnredlist.org, Gavialis gangeticus

Gaavial on gaaviallaste sugukonna tüüpliik. Malaisias ja Indoneesia põhjaosas elavat gaavialkrokodilli ei peeta traditsiooniliselt gaaviali lähedaseks sugulaseks, vaid ta paigutatakse krokodillaste sugukonda.iucnredlist.org, Tomistoma schlegelii Krokodilliliste fülogeneesi molekulaargeneetilised uuringud näitavad aga, et gaavialkrokodill on gaavialiga lähemas suguluses kui kõigi teiste retsentsete krokodillilistega, mistõttu tuleb ka tema arvata gaaviallaste hulka.Ray E. Willis. Transthyretin Gene (TTR) Intron One Elucidates Crocodylian Relationships. – Molecular Phylogenetics and Evolution, kd 53, nr 3, 2009, lk 1049–1054. Täistekst.Jamie R. Oaks. A time-calibrated species tree of Crocodylia reveals a recent radiation of the true crocodiles. – Evolution, kd 65, nr 11, 2011, lk 3285–3297. Resümee.

Viited

Kategooria:Kriitilises seisundis liigid
Kategooria:Krokodillilised